title: 2012/364/EU: A Tanács határozata ( 2012. június 25. ) az Európai Uniónak az EGT Vegyes Bizottságban az Európai Gazdasági Térségről szóló megállapodás II. Mellékletének (Műszaki előírások, szabványok, vizsgálatok és tanúsítás) módosításával kapcsolatosan képviselendő álláspontjáról

text:
               7.7.2012

               HU

               Az Európai Unió Hivatalos Lapja

               L 177/5

         A TANÁCS HATÁROZATA
   (2012. június 25.)
   az Európai Uniónak az EGT Vegyes Bizottságban az Európai Gazdasági Térségről szóló megállapodás II. Mellékletének (Műszaki előírások, szabványok, vizsgálatok és tanúsítás) módosításával kapcsolatosan képviselendő álláspontjáról
   (2012/364/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 218. cikke (9) bekezdésével együtt értelmezett 43. cikke (2) bekezdésére, 114. cikke (1) bekezdésére és 207. cikke (2) bekezdésére,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az egyes nemzeti műszaki szabályoknak a valamely másik tagállamban jogszerűen forgalmazott termékekre történő alkalmazására vonatkozó eljárások megállapításáról szóló, 2008. július 9-i 764/2008/EK európai parlamenti és tanácsi rendeletet (2) bele kell foglalni a megállapodásba.

               (2)

               A termékek forgalmazása tekintetében az akkreditálás és piacfelügyelet előírásainak megállapításáról szóló, 2008. július 9-i 765/2008/EK európai parlamenti és tanácsi rendeletet (3) bele kell foglalni a megállapodásba.

               (3)

               A termékek forgalomba hozatalának közös keretrendszeréről szóló, 2008. július 9-i 768/2008/EK európai parlamenti és tanácsi határozatot (4) bele kell foglalni a megállapodásba.

               (4)

               A 768/2008/EK határozat közös elveket és referenciarendelkezéseket ír elő a termékek forgalomba hozatalára vonatkozó feltételeket harmonizáló jövőbeli jogszabályok számára, a hatályos jogszabályok számára pedig referenciaszövegként szolgál.

               (5)

               A 764/2008/EK rendelet hatályon kívül helyezi a megállapodásba foglalt, az áruk Közösségen belüli szabad mozgásának elvétől eltérő nemzeti intézkedésekre vonatkozó információ cseréjét biztosító eljárás létrehozásáról szóló, 1995. december 13-i 3052/95/EK európai parlamenti és tanácsi határozatot (5), amelyet ezért el kell hagyni a megállapodásból.

               (6)

               A 765/2008/EK rendelet hatályon kívül helyezi a megállapodásba foglalt, a harmadik országokból behozott termékek termékbiztonsági szabályoknak való megfelelősége ellenőrzéséről szóló, 1993. február 8-i 339/93/EGK tanácsi rendeletet (6), amelyet ezért el kell hagyni a megállapodásból.

               (7)

               A 768/2008/EK határozat hatályon kívül helyezi a megállapodásba foglalt, a megfelelőségértékelési eljárások különböző szakaszainak moduljairól és a CE megfelelőségi jelölés feltüntetését és használatát rögzítő, a műszaki harmonizációs irányelvekben használni kívánt szabályokról szóló, 1993. július 22-i 93/465/EGK tanácsi határozatot (7), amelyet ezért el kell hagyni a megállapodásból.

               (8)

               Az EGT-megállapodás II. mellékletét ezért ennek megfelelően módosítani kell.

               (9)

               Az Unió az EGT Vegyes Bizottságban képviselendő álláspontjának ezért a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Uniónak az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) javasolt módosításával kapcsolatosan képviselendő álláspontja az e határozathoz mellékelt EGT vegyes bizottsági határozattervezeten alapul.
   2. cikk
   Ez a határozat az elfogadásának napján lép hatályba.

      Kelt Luxembourgban, 2012. június 25-én.

            a Tanács részéről

            az elnök

         C. ASHTON

      (1)  HL L 305., 1994.11.30., 6. o.

      (2)  HL L 218., 2008.8.13., 21. o.

      (3)  HL L 218., 2008.8.13., 30. o.

      (4)  HL L 218., 2008.8.13., 82. o.

      (5)  HL L 321., 1995.12.30., 1. o.

      (6)  HL L 40., 1993.2.17., 1. o.

      (7)  HL L 220., 1993.8.30., 23. o.

      TERVEZET
      AZ EGT VEGYES BIZOTTSÁG …/2012 HATÁROZATA
      (…)
      az Európai Gazdasági Térségről szóló megállapodás II. Mellékletének (Műszaki előírások, szabványok, vizsgálatok és tanúsítás) módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:

                  (1)

                  Az egyes nemzeti műszaki szabályoknak a valamely másik tagállamban jogszerűen forgalmazott termékekre történő alkalmazására vonatkozó eljárások megállapításáról szóló, 2008. július 9-i 764/2008/EK európai parlamenti és tanácsi rendeletet (1) bele kell foglalni a megállapodásba.

                  (2)

                  A termékek forgalmazása tekintetében az akkreditálás és piacfelügyelet előírásainak megállapításáról szóló, 2008. július 9- i 765/2008/EK európai parlamenti és tanácsi rendeletet (2) bele kell foglalni a megállapodásba.

                  (3)

                  A termékek forgalomba hozatalának közös keretrendszeréről szóló, 2008. július 9-i 768/2008/EK európai parlamenti és tanácsi határozatot (3) bele kell foglalni a megállapodásba.

                  (4)

                  A 768/2008/EK határozat közös elveket és referenciarendelkezéseket ír elő a termékek forgalomba hozatalára vonatkozó feltételeket harmonizáló jövőbeli jogszabályok számára, a hatályos jogszabályok számára pedig referenciaszövegként szolgál.

                  (5)

                  A 764/2008/EK rendelet hatályon kívül helyezi a megállapodásba foglalt, az áruk Közösségen belüli szabad mozgásának elvétől eltérő nemzeti intézkedésekre vonatkozó információ cseréjét biztosító eljárás létrehozásáról szóló, 1995. december 13-i 3052/95/EK európai parlamenti és tanácsi határozatot (4), amelyet ezért el kell hagyni a megállapodásból.

                  (6)

                  A 765/2008/EK rendelet hatályon kívül helyezi a megállapodásba foglalt, a harmadik országokból behozott termékek termékbiztonsági szabályoknak való megfelelősége ellenőrzéséről szóló, 1993. február 8-i 339/93/EGK tanácsi rendeletet (5), amelyet ezért el kell hagyni a megállapodásból.

                  (7)

                  A 768/2008/EK határozat hatályon kívül helyezi a megállapodásba foglalt, a megfelelőségértékelési eljárások különböző szakaszainak moduljairól és a CE megfelelőségi jelölés feltüntetését és használatát rögzítő, a műszaki harmonizációs irányelvekben használni kívánt szabályokról szóló, 1993. július 22-i 93/465/EGK tanácsi határozatot (6), amelyet ezért el kell hagyni a megállapodásból.

                  (8)

                  Az EGT-megállapodás II. mellékletét ezért ennek megfelelően módosítani kell,

            ELFOGADTA EZT A HATÁROZATOT:
      1. cikk
      A megállapodás II. mellékletének XIX. fejezete a következőképpen módosul:

                  1.

                  A 3b. pont (339/93/EGK tanácsi rendelet) helyébe a következő szöveg lép:
                  „32008 R 0765: az Európai Parlament és a Tanács 765/2008/EK rendelete (2008. július 9.) a termékek forgalmazása tekintetében az akkreditálás és piacfelügyelet előírásainak megállapításáról és a 339/93/EGK rendelet hatályon kívül helyezéséről (HL L 218., 2008.8.13., 30. o.).
                  A rendelet rendelkezései e megállapodás alkalmazásában a következő kiigazításokkal értendők:

                              a)

                              A 4. cikk (2) bekezdése a következő szöveggel egészül ki:
                              »Liechtensteinnek lehetősége van a svájci nemzeti akkreditáló testülethez folyamodni az Európai Közösség és a Svájci Államszövetség között a megfelelőségértékelés kölcsönös elismeréséről szóló megállapodás hatálya alá tartozó termékágazatok esetében, amelyek vonatkozásában az említett megállapodás 1. cikkének (2) és (3) bekezdése szerint a svájci és az uniós követelményeket egyenértékűnek kell tekinteni.«

                              b)

                              A Liechtensteinből a más szerződő felek területére exportált árukat a 27–29. cikknek megfelelően a határon ellenőrizhetik.”

                  2.

                  A 3d. pont (93/465/EGK tanácsi határozat) helyébe a következő szöveg lép:
                  „32008 D 0768: az Európai Parlament és a Tanács 768/2008/EK határozata (2008. július 9.) a termékek forgalomba hozatalának közös keretrendszeréről, valamint a 93/465/EGK tanácsi határozat hatályon kívül helyezéséről (HL L 218., 2008.8.13., 82. o.).”

                  3.

                  A 3f. pont (3052/95/EK európai parlamenti és tanácsi határozat) helyébe a következő szöveg lép:
                  „32008 R 0764: az Európai Parlament és a Tanács 764/2008/EK rendelete (2008. július 9.) az egyes nemzeti műszaki szabályoknak a valamely másik tagállamban jogszerűen forgalmazott termékekre történő alkalmazására vonatkozó eljárások megállapításáról és a 3052/95/EK határozat hatályon kívül helyezéséről (HL L 218., 2008.8.13., 21. o.).
                  A rendelet rendelkezései e megállapodás alkalmazásában a következő kiigazításokkal értendők:
                  A rendelet csak a megállapodás 8. cikke (3) bekezdésének hatálya alá tartozó termékekre alkalmazandó.
                  A rendelet az EGT-megállapodás I. mellékletének, II. melléklete XII. és XXVII. fejezetének, valamint 47. jegyzőkönyvének hatálya alá tartozó termékek vonatkozásában mindaddig nem alkalmazandó Liechtensteinre, amíg az Európai Közösség és a Svájci Államszövetség között létrejött, mezőgazdasági termékek kereskedelméről szóló megállapodás kiterjed Liechtensteinre.”

                  4.

                  A 3h. pont (2001/95/EK európai parlamenti és tanácsi irányelv) a következő szöveggel egészül ki:
                  „, az alábbi módosítással:

                              —

                                 32008 R 0765: az Európai Parlament és a Tanács 765/2008/EK rendelete (2008. július 9.) (HL L 218., 2008.8.13., 30. o.).”

            2. cikk
      A 764/2008/EK és a 765/2008/EK rendeletnek, valamint a 768/2008/EK határozatnak az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat […]-án/-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (7).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben, …

               az EGT Vegyes Bizottság részéről

               az elnök

               az EGT Vegyes Bizottság titkárai

         (1)  HL L 218.,.2008.8.13., 21. o.

         (2)  HL L 218., 2008.8.13., 30. o.

         (3)  HL L 218., 2008.8.13., 82. o.

         (4)  HL L 321., 1995.12.30., 1. o.

         (5)  HL L 40., 1993.2.17., 1. o.

         (6)  HL L 220., 1993.8.30., 23. o.

         (7)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: 2007/673/EK: A Tanács határozata ( 2007. október 15. ) az Europol elemzési fájljaira alkalmazandó szabályzat elfogadásáról szóló tanácsi jogi aktus módosításáról

text:
               20.10.2007

               HU

               Az Európai Unió Hivatalos Lapja

               L 277/23

      A TANÁCS HATÁROZATA

   (2007. október 15.)
   az Europol elemzési fájljaira alkalmazandó szabályzat elfogadásáról szóló tanácsi jogi aktus módosításáról
   (2007/673/EK)
   AZ EURÓPAI UNIÓ TANÁCSA,
   tekintettel az Európai Unióról szóló szerződés K.3. cikke alapján az Európai Rendőrségi Hivatal létrehozásáról szóló egyezményre (Europol-egyezmény) (1) és különösen annak 10. cikke (1) bekezdésére,
   tekintettel Finnország kezdeményezésére,
   tekintettel az Európai Parlament véleményére (2),
   tekintettel az Europol igazgatótanácsa által elkészített tervezetre,
   mivel:

               (1)

               Az Europol-egyezmény III. címe rendelkezik az elemzési célú munkafájlokról; ezeket a rendelkezéseket az Europol-egyezmény 43. cikkének (1) bekezdése alapján készült jegyzőkönyv módosította; így módosításra került különösen az Europol-egyezmény 10., 12., 16. és 21. cikke, amely az elemző fájlok létrehozásának és a bennük tárolt személyes adatok gyűjtésének, feldolgozásának, felhasználásának és törlésének keretét képezi.

               (2)

               Az elemzési célú munkafájlokra vonatkozó végrehajtási szabályokat az Europol elemzési fájljaira alkalmazandó szabályzat elfogadásáról szóló, 1998. november 3-i tanácsi jogi aktus (1999/C 26/01) (3) tartalmazza. Ezeket a szabályokat az említett jegyzőkönyvvel az Europol-egyezményen tett módosítások következtében módosítani kell. A jogi aktust ennek megfelelően módosítani kell.

               (3)

               A Közös Ellenőrző Hatósággal folytatott konzultációt követően,

         A KÖVETKEZŐKÉPPEN HATÁROZOTT:
   1. cikk
   Az Europol elemzési fájljaira alkalmazandó szabályzat elfogadásáról szóló tanácsi jogi aktus (1999/C 26/01) a következőképpen módosul:

               1.

               A 3. cikk (1) bekezdése harmadik albekezdése helyébe a következő szöveg lép:
               „Az adatok kézhezvételét követően a lehető legrövidebb időn belül meg kell határozni, hogy az adatokat milyen mértékben vegyék fel egy adott fájlba.”

               2.

               Az 5. cikk (3) bekezdése helyébe a következő szöveg lép:
               „(3)   Az e cikkben, illetve annak későbbi módosításaiban említett utasításokat az Europol-egyezmény 12. cikkében meghatározott eljárással összhangban kell megállapítani.”

               3.

               A 7. cikk a következőképpen módosul:

                           a)

                           az (1) bekezdésben a negyedik albekezdés helyébe a következő szöveg lép:
                           „Egy adott elemzői munkafájl további megőrzésére irányuló igény felülvizsgálatát az Europol-egyezmény 12. cikkének (4) bekezdésével összhangban az elemzés résztvevőinek kell elvégezniük. Az igazgató a felülvizsgálat alapján határoz a fájl további megőrzéséről vagy lezárásáról. Az igazgató határozatáról értesíti az igazgatótanácsot.”;

                           b)

                           a (3) bekezdés helyébe a következő szöveg lép:
                           „(3)   A személyes adatok legfeljebb az Europol-egyezmény 12. cikkének (4) bekezdésében említett határidőn belül őrizhetők meg. Amennyiben az elemző fájl további megőrzésének következtében a 6. cikk (3) és (6) bekezdésben említett személyekre vonatkozó adatok tárolása egy elemzési munkafájlban az ötéves időtartamot meghaladja, a Közös Ellenőrző Hatóságot megfelelően tájékoztatni kell.”

               4.

               A szabályzat 12. cikke a következőképpen módosul:

                           a)

                           a (2) bekezdésben az első albekezdést el kell hagyni, és a második albekezdés szövege elé a (2) számot kell beilleszteni;

                           b)

                           a (3) bekezdés helyébe a következő szöveg lép:
                           „(3)   Az elemzési tevékenységek és az elemzés eredményeinek hozzáférhetővé tétele az elemző fájl megnyitását követően azonnal megkezdhetők, az Europol-egyezmény 12. cikke (1) bekezdésével összhangban. Amennyiben az igazgatótanács a megnyitási utasítás módosítására vagy a fájl lezárására utasítja az Europol igazgatóját, a fájlban nem szerepeltethető adatokat vagy a fájl lezárása esetén a fájlban tárolt valamennyi adatot azonnal törölni kell.”

               5.

               A szöveg a következő cikkel egészül ki:
               „12.a cikk
               Egy elemzési projekt résztvevői az Europol 10. cikkének (2) bekezdése értelmében kizárólag akkor jogosultak adatlekérdezésre, ha az Europol akkreditálta őket és részt vettek az Europol jogi kerete szerinti kötelezettségeikről szóló képzésen.”

               6.

               A 15. cikk (4) és (5) bekezdését el kell hagyni.

         2. cikk
   Ez a határozat az Európai Unió Hivatalos lapjában való közzétételt követő első napon lép hatályba.

      Kelt Luxembourgban, 2007. október 15-én.

            a Tanács részéről

            az elnök

         L. AMADO

      (1)  HL C 316., 1995.11.27., 2. o. A legutóbb az Európai Rendőrségi Hivatal létrehozásáról szóló egyezmény (Europol-egyezmény) 43. cikkének (1) bekezdése alapján az említett egyezmény módosításáról szóló jegyzőkönyvvel (HL C 2., 2004.1.6., 3. o.) módosított egyezmény.

      (2)  2007. szeptember 4-i vélemény (a Hivatalos Lapban még nem tették közzé).

      (3)  HL C 26., 1999.1.30., 1. o. A legutóbb az Europol alkalmazottai személyzeti szabályzatát módosító, 2002. december 19-i tanácsi jogi aktussal (HL C 24., 2003.1.31., 1. o.) módosított jogi aktus.


title: 2010/624/EU: Az Európai Központi Bank határozata ( 2010. október 14. ) az Unió által az európai pénzügyi stabilizációs mechanizmus keretében végzett forrásbevonási és hitelezési műveletek nyilvántartásáról (EKB/2010/17)

text:
               20.10.2010

               HU

               Az Európai Unió Hivatalos Lapja

               L 275/10

         AZ EURÓPAI KÖZPONTI BANK HATÁROZATA
   (2010. október 14.)
   az Unió által az európai pénzügyi stabilizációs mechanizmus keretében végzett forrásbevonási és hitelezési műveletek nyilvántartásáról
   (EKB/2010/17)
   (2010/624/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 122. cikke (2) bekezdésére és 132. cikke (1) bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 17. és 21. cikkére, valamint 34. cikke 1. pontjára,
   tekintettel az európai pénzügyi stabilizációs mechanizmus létrehozásáról szóló, 2010. május 11-i 407/2010/EU tanácsi rendeletre (1) és különösen annak 8. cikkére,
   mivel:

               (1)

               A 407/2010/EU rendelet biztosítja annak lehetőségét, hogy egy tagállam az Európai Unió Tanácsa határozatával odaítélt hitel vagy hitelkeret formájában uniós pénzügyi támogatásban részesüljön, ha általa nem befolyásolható rendkívüli események folytán súlyos gazdasági vagy pénzügyi zavarokkal küzd, vagy ha súlyos gazdasági vagy pénzügyi zavarok komoly veszélye fenyegeti.

               (2)

               A 407/2010/EU rendelet 8. cikke szerint a Bizottság az Európai Központi Bankkal („EKB”) közösen állapítja meg a hitelek nyilvántartásához szükséges szabályokat. A hitelszerződés értelmében esedékes tőkeösszeget és kamatot a vonatkozó esedékességi dátum előtt tizennégy TARGET2 üzleti nappal átutalják a kedvezményezett tagállam EKB által vezetett számlájára.

               (3)

               A 407/2010/EU rendelet szerint az EKB-ra háruló feladatok teljesítése érdekében az EKB megfelelőnek ítéli, hogy kérésre külön számlát nyisson a Bizottság és a kedvezményezett tagállam nemzeti központi bankja számára,

         ELFOGADTA EZT A HATÁROZATOT:
   1. cikk
   Az EKB a 407/2010/EU rendeletben meghatározattaknak megfelelően ellátja a kölcsönök nyilvántartásával kapcsolatos feladatait, valamint teljesíti az Uniónak az európai pénzügyi stabilizációs mechanizmus szerinti forrásbevonási és hitelezési műveleteivel kapcsolatos fizetéseket.
   2. cikk
   Az EKB a Bizottság kérésére számlákat nyit a Bizottság nevében, illetve a kedvezményezett tagállam nemzeti központi bankjának kérésére számlákat nyit az ilyen nemzeti központi bank nevében.
   3. cikk
   A 2. cikkben említett számlák az európai pénzügyi stabilizációs mechanizmussal kapcsolatos fizetések a tagállamok számára való feldolgozására használhatók fel.
   4. cikk
   Az EKB az ilyen számlák egynapos egyenlege után az alkalmazandó EKB betéti konstrukciók mértékének megfelelő összegben aktuális/360 alapon kamatot fizet.
   5. cikk
   Az EKB Igazgatósága megteszi a szükséges intézkedéseket e határozat érvényre juttatása érdekében.
   6. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Frankfurt am Mainban, 2010. október 14-én.

            az EKB elnöke

         Jean-Claude TRICHET

      (1)  HL L 118., 2010.5.12., 1. o.


title: 2013/395/CFSP: A Tanács 2013/395/KKBP határozata ( 2013. július 25. ) a terrorizmus leküzdésére vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről, módosításáról és a 2012/765/KKBP határozat hatályon kívül helyezéséről

text:
               26.7.2013

               HU

               Az Európai Unió Hivatalos Lapja

               L 201/57

         A TANÁCS 2013/395/KKBP HATÁROZATA
   (2013. július 25.)
   a terrorizmus leküzdésére vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről, módosításáról és a 2012/765/KKBP határozat hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2001. december 27-én elfogadta a terrorizmus leküzdésére vonatkozó különös intézkedések alkalmazásáról szóló 2001/931/KKBP közös álláspontot (1).

               (2)

               A Tanács 2012. december 10-én elfogadta a 2001/931/KKBP közös álláspont 2., 3., illetve 4. cikkének hatálya alá tartozó személyek, csoportok és szervezetek listájának naprakésszé tételéről szóló 2012/765/KKBP határozatot (2).

               (3)

               A 2001/931/KKBP közös álláspont 1. cikkének (6) bekezdése szerint el kell végezni azon személyek, csoportok és szervezetek listájának teljes körű felülvizsgálatát, akikre vagy amelyekre a 2012/765/KKBP határozatot alkalmazni kell.

               (4)

               Ez a határozat tartalmazza annak a felülvizsgálatnak az eredményét, amelyet a Tanács azon személyek, csoportok és szervezetek tekintetében végzett, akikre vagy amelyekre a 2001/931/KKBP közös álláspont 2., 3., illetve 4. cikkét alkalmazni kell.

               (5)

               A Tanács arra a következtetésre jutott, hogy azok a személyek, csoportok és szervezetek, akikre vagy amelyekre a 2001/931/KKBP közös álláspont 2., 3., illetve 4. cikkét alkalmazni kell, a 2001/931/KKBP közös álláspont 1. cikkének (2) és (3) bekezdése értelmében terrorcselekményekben vettek részt, az említett közös álláspont 1. cikkének (4) bekezdése értelmében illetékes hatóság velük szemben határozatot hozott, és hogy ezen személyeknek, csoportoknak és szervezeteknek a továbbiakban is a közös álláspontban előírt korlátozó intézkedések hatálya alá kell tartozniuk.

               (6)

               A Tanács ezen felül arra a következtetésre jutott, hogy egy további csoport a 2001/931/KKBP közös álláspont 1. cikkének (2) és (3) bekezdése értelmében terrorcselekményekben vett részt, az említett közös álláspont 1. cikkének (4) bekezdése értelmében illetékes hatóság tekintetében határozatot hozott, és hogy ezt a csoportot a 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájába fel kell venni. A csoport jegyzékbe vétele nem érinti a Libanonba irányuló jogszerű pénzügyi tranzakciókat és az Európai Unió valamint tagállamai által Libanonban eljuttatandó segítséget, ideértve a humanitárius segítséget sem.

               (7)

               Ennek megfelelően naprakésszé kell tenni azon személyek, csoportok és szervezetek listáját, akikre vagy amelyekre a 2001/931/KKBP közös álláspont 2., 3., illetve 4. cikkét alkalmazni kell, a 2012/765/KKBP határozatot pedig hatályon kívül kell helyezni,

         ELFOGADTA EZT A HATÁROZATOT:
   1. cikk
   E határozat melléklete tartalmazza azon személyek, csoportok és szervezetek listáját, akikre vagy amelyekre a 2001/931/KKBP közös álláspont 2., 3., illetve 4. cikkét alkalmazni kell.
   2. cikk
   A 2012/765/KKBP határozat hatályát veszti.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2013. július 25-én.

            a Tanács részéről

            az elnök

         L. LINKEVIČIUS

      (1)  HL L 344., 2001.12.28., 93. o. (magyar nyelvű különkiadás, 18. fejezet, 1. kötet, 217. o.).

      (2)  HL L 337., 2012.12.11., 50. o.

      MELLÉKLET

         Az 1. cikkben említett személyek, csoportok és szervezetek listája

      1.   SZEMÉLYEK

                  1.

                  ABDOLLAHI Hamed (más néven Mustafa Abdullahi), született: 1960.8.11., Irán. Útlevélszám: D9004878.

                  2.

                  AL-NASSER, Abdelkarim Hussein Mohamed, született: Al Ihsa (Szaúd-Arábia), szaúdi állampolgár.

                  3.

                  AL YACOUB, Ibrahim Salih Mohammed, született: 1966.10.16., Tarut (Szaúd-Arábia), szaúdi állampolgár.

                  4.

                  ARBABSIAR Manssor (más néven Mansour Arbabsiar), született: 1955.3.6. vagy 1955.3.15., Irán. Iráni és amerikai állampolgár. Útlevélszám: C2002515 (Irán); Útlevélszám: 477845448 (USA). Nemzeti személyazonosító igazolvány száma: 07442833, lejárati ideje: 2016.3.15. (amerikai vezetői engedély).

                  5.

                  BOUYERI, Mohammed (más néven Abu ZUBAIR, más néven SOBIAR, más néven Abu ZOUBAIR), született: 1978.3.8., Amszterdam (Hollandia) – A „Hofstadgroep” nevű csoport tagja.

                  6.

                  FAHAS, Sofiane Yacine, született: 1971.9.10., Algír (Algéria) – Az al-Takfir és az al-Hidzsra tagja.

                  7.

                  IZZ-AL-DIN, Hasan (más néven GARBAYA, AHMED, más néven SA-ID, más néven SALWWAN, Samir), Libanon, született: 1963., Libanon, libanoni állampolgár.

                  8.

                  MOHAMMED, Khalid Shaikh (más néven ALI, Salem, más néven BIN KHALID, Fahd Bin Adballah; más néven HENIN, Ashraf Refaat Nabith, más néven WADOOD, Khalid Adbul), született: 1965.4.14. vagy 1964.3.1., Pakisztán, útlevélszám: 488555.

                  9.

                  SHAHLAI Abdul Reza (más néven Abdol Reza Shala'i, más néven Abd-al Reza Shalai, más néven Abdorreza Shahlai, más néven Abdolreza Shahla'i, más néven Abdul-Reza Shahlaee, más néven Hajj Yusef, más néven Haji Yusif, más néven Hajji Yasir, más néven Hajji Yusif, más néven Yusuf Abu-al-Karkh), született: 1957 körül, Irán. Címei: 1. Kermanshah, Irán, 2. mehráni katonai bázis, Ilám tartomány, Irán

                  10.

                  SHAKURI Ali Gholam, született: 1965 körül, Teherán (Irán).

                  11.

                  SOLEIMANI Qasem (más néven Ghasem Soleymani, más néven Qasmi Sulayman, más néven Qasem Soleymani, más néven Qasem Solaimani, más néven Qasem Salimani, más néven Qasem Solemani, más néven Qasem Sulaimani, más néven Qasem Sulemani), született: 1957.3.11., Irán. Iráni állampolgár. Útlevélszám: 008827 (iráni diplomata-útlevél), kibocsátás dátuma: 1999. Titulusa: vezérőrnagy.

            2.   CSOPORTOK ÉS SZERVEZETEK

                  1.

                  „Abu Nidal Szervezet” – „ANO”, (más néven „Fatah-Forradalmi Tanács”, más néven „Arab Forradalmi Brigádok”, más néven „Fekete Szeptember”, más néven „Szocialista Muzulmánok Forradalmi Szervezete”).

                  2.

                  „Al-Aqsa Mártírjainak Brigádja”.

                  3.

                  „Al-Aqsa e.V.”.

                  4.

                  „Al-Takfir” és „Al-Hidzsra”.

                  5.

                  „Babbar Khalsa”.

                  6.

                  Az „Új Néphadsereget” („NPA”) is magában foglaló „Fülöp-szigeteki Kommunista Párt”, Fülöp-szigetek.

                  7.

                  „Gama’a al-Islamiyya” (más néven „Al-Gama’a al-Islamiyya”) („Iszlám Csoport”).

                  8.

                  „İslami Büyük Doğu Akıncılar Cephesi” – „IBDA-C” („Nagy Iszlám Keleti Harci Front”).

                  9.

                  „Hamász”, ide tartozik a „Hamas-Izz al-Din al-Qassem”.

                  10.

                  „Hizballah Military Wing” (más néven „Hezbollah Military Wing”, más néven „Hizbullah Military Wing”, más néven „Hizbollah Military Wing”, más néven „Hezballah Military Wing”, más néven „Hisbollah Military Wing”, más néven „Hizbu'llah Military Wing” más néven „Hizb Allah Military Wing”, más néven „Jihad Council” (és az irányítása alá tartozó minden egység, köztük a Külső Biztonsági Szervezet))

                  11.

                  „Hezb-i-Mudzsahedin” – „HM”.

                  12.

                  “Hofstadgroep”.

                  13.

                  „Holy Land Foundation for Relief and Development” – („Alapítvány a Szent Föld Felszabadításáért és Fejlesztéséért”).

                  14.

                  „International Sikh Youth Federation – ISYF” („Ifjú Szikek Nemzetközi Szövetsége”).

                  15.

                  „Khalistan Zindabad Force” – „KZF” („Khaliszán Zindabad Erő”).

                  16.

                  „Kurd Munkáspárt” – „PKK”, (más néven „KADEK”, más néven „KONGRA GEL”).

                  17.

                  „A Tamil Eelam Felszabadító Tigrisei” – „LTTE”.

                  18.

                  „Ejército de Liberación Nacional” („Nemzeti Felszabadítási Hadsereg”).

                  19.

                  „Palestinian Islamic Jihad” – „PIJ” („Palesztin Iszlám Dzsihád”).

                  20.

                  „Népi Front Palesztina Felszabadításért” – „PFLP”.

                  21.

                  „Népi Front Palesztina Felszabadításért Főparancsnokság” (más néven „PFLP – Főparancsnokság”).

                  22.

                  „Fuerzas armadas revolucionarias de Columbia” – „FARC” („Kolumbiai Forradalmi Fegyveres Erők”).

                  23.

                  „Devrimci Halk Kurtuluș Partisi-Cephesi” – „DHKP/C” (más néven „Devrimci Sol” [„Forradalmi Baloldal”], más néven „Dev Sol”) („Forradalmi Népi Felszabadítási Hadsereg/Front/Párt”).

                  24.

                  „Sendero Luminoso” – „SL” („Fényes Ösvény”).

                  25.

                  „Stichting Al Aqsa” (más néven „Stichting Al Aqsa Nederland”, más néven „Al Aqsa Nederland”).

                  26.

                  „Teyrbazen Azadiya Kurdistan” - „TAK” (más néven „Kurdisztáni Szabadság Sólymai” vagy „Kurdisztáni Szabadság Héjái”).


title: A Tanács határozata ( 2009. december 1. ) a Tanács elnökségének gyakorlásáról szóló európai tanácsi határozat végrehajtási rendelkezéseinek megállapításáról és a Tanács előkészítő szerveinek elnöki tisztéről

text:
               9.12.2009

               HU

               Az Európai Unió Hivatalos Lapja

               L 322/28

      A TANÁCS HATÁROZATA

   (2009. december 1.)
   a Tanács elnökségének gyakorlásáról szóló európai tanácsi határozat végrehajtási rendelkezéseinek megállapításáról és a Tanács előkészítő szerveinek elnöki tisztéről
   (2009/908/EU)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre, és különösen annak 16. cikke (9) bekezdésére,
   tekintettel az Európai Unió működéséről szóló szerződésre, és különösen annak 236. cikke b) pontjára,
   tekintettel a Tanács elnökségének gyakorlásáról szóló, 2009. december 1-ji európai tanácsi határozatra (1), és különösen annak 2. cikke harmadik bekezdésére és 4. cikkére,
   mivel:

               (1)

               Meg kell állapítani a Tanács elnökségének gyakorlásáról szóló európai tanácsi határozat (a továbbiakban: európai tanácsi határozat) végrehajtási rendelkezéseit.

               (2)

               E végrehajtási rendelkezések megállapítják azt a sorrendet, amely szerint az előre meghatározott, három tagállamból álló csoportok felváltva egy-egy 18 hónapos időszakon keresztül gyakorolják az elnökséget, figyelembe véve, hogy 2007. január 1-je óta a Tanács eljárási szabályzatával összhangban 18 hónapos tanácsi munkaprogramok kerültek kidolgozásra, amelyről az adott időszak alatt az elnöki tisztet betöltő három elnökség állapodik meg.

               (3)

               Az európai tanácsi határozat 1. cikkének megfelelően a csoportok összetétele tekintetében figyelembe kell venni a tagállamok különbözőségét és az Unión belüli földrajzi egyensúlyt.

               (4)

               Az egyes csoportokon belül a feladatok tagállamok közötti megoszlását az európai tanácsi határozat 1. cikkének (2) bekezdése szabályozza. Az e határozat 2. cikkének (1) bekezdésében megállapított mindkét lehetőség szerint az egyes csoportokban a tagállamok együttműködését szabályozó gyakorlati szabályokat az érintett tagállamok közös megegyezéssel állapítják meg.

               (5)

               Továbbá a végrehajtási rendelkezéseknek különös szabályokat kell megállapítaniuk a Külügyek Tanácsa előkészítő szerveinek elnöki tisztjének betöltésével kapcsolatban, az európai tanácsi határozat 2. cikkének harmadik bekezdésében foglaltaknak megfelelően.

               (6)

               Az előkészítő szervek elnöki tisztének többségét az Unió külügyi és biztonságpolitikai főképviselője (a továbbiakban: főképviselő) képviselőjének kell betöltenie, míg más szervek elnökségét továbbra is a féléves elnökség látja el. Az olyan szervek esetében, amelyekben a főképviselő képviselője tölti be az elnöki tisztet átmeneti időszak biztosítható.

               (7)

               Az európai tanácsi határozat 2. cikkének harmadik bekezdésében foglaltakkal összhangban azon előkészítő szerveket is fel kell sorolni e határozatban, amelyek elnöki tisztét nem a féléves elnökség tölti be.

               (8)

               Az e határozatban fel nem sorolt előkészítő szervek elnöki tisztsége az európai tanácsi határozat 2. cikkével összhangban kerül betöltésre,

         ELFOGADTA EZT A HATÁROZATOT:
   1. cikk
   A Tanács elnökségét 2007. január 1-jétől betöltő tagállamok sorrendjét a Tanács elnöki tisztsége betöltési sorrendjének meghatározásáról szóló, 2007. január 1-jei tanácsi határozat (2) határozza meg.
   Az e sorrend szerinti elnökségeknek az európai tanácsi határozat szerinti, három tagállamból álló csoportokba osztását e határozat I. melléklete tartalmazza.
   2. cikk
   (1)   Az 1. cikk második bekezdésében említett csoport tagjai – a Külügyek Tanácsa formáció kivételével – valamennyi tanácsi formáció elnökségét hathónapos időszakonként, egymást váltva látják el. A csoport többi tagja a Tanács 18 hónapos programja alapján segíti az elnököt feladatai ellátásában.
   (2)   Az 1. cikkben említett csoport tagjai egymás között eltérő szabályokat is megállapíthatnak.
   (3)   Az (1) és (2) bekezdésben megállapított mindkét lehetőség szerint az egyes csoportokban a tagállamok együttműködését szabályozó gyakorlati szabályokat az érintett tagállamok közös megegyezéssel állapítják meg.
   3. cikk
   2020. július 1-jétől kezdődően az elnökség tagállamok általi gyakorlásának sorrendjéről a Tanács 2017. július 1-jét megelőzően határoz.
   4. cikk
   A Külügyek Tanácsa előkészítő szerveinek elnökségét a II. mellékletben meghatározott szabályok szerint kell ellátni.
   5. cikk
   A Tanácsnak a III. mellékletben felsorolt előkészítő szerveinek elnöki tisztét az azon mellékletben meghatározottak szerint állandó elnökök töltik be.
   6. cikk
   Ez a határozat az elfogadása napján lép hatályba.

      Ezt a határozatot az Európai Unió Hivatalos Lapjában ki kell hirdetni.
      Kelt Brüsszelben, 2009. december 1-jén.

            a Tanács részéről

            az elnök

         B. ASK

      (1)  HL L 315., 2009.12.2., 50. o.

      (2)  HL L 1., 2007.1.4., 11. o.

      I. MELLÉKLET

                  Németország

                  2007

                  január-június

                  Portugália

                  2007

                  július-december

                  Szlovénia

                  2008

                  január-június

                  Franciaország

                  2008

                  július-december

                  Cseh Köztársaság

                  2009

                  január-június

                  Svédország

                  2009

                  július-december

                  Spanyolország

                  2010

                  január-június

                  Belgium

                  2010

                  július-december

                  Magyarország

                  2011

                  január-június

                  Lengyelország

                  2011

                  július-december

                  Dánia

                  2012

                  január-június

                  Ciprus

                  2012

                  július-december

                  Írország

                  2013

                  január-június

                  Litvánia

                  2013

                  július-december

                  Görögország

                  2014

                  január-június

                  Olaszország

                  2014

                  július-december

                  Lettország

                  2015

                  január-június

                  Luxemburg

                  2015

                  július-december

                  Hollandia

                  2016

                  január-június

                  Szlovákia

                  2016

                  július-december

                  Málta

                  2017

                  január-június

                  Egyesült Királyság

                  2017

                  július-december

                  Észtország

                  2018

                  január-június

                  Bulgária

                  2018

                  július-december

                  Ausztria

                  2019

                  január-június

                  Románia

                  2019

                  július-december

                  Finnország

                  2020

                  január-június

      II. MELLÉKLET

         A KÜLÜGYEK TANÁCSA ELŐKÉSZÍTŐ SZERVEINEK ELNÖKI TISZTE (1)

      A Külügyek Tanácsának az alábbi 1–4. kategóriában említett előkészítő szervei elnöki tisztét az alábbiak szerint kell megszervezni:

                  1)

                  1. kategória (előkészítő szervek a kereskedelem és a fejlesztés területén)
                  Az előkészítő szervek elnöki tisztét a féléves elnökség tölti be.

                  2)

                  2. kategória (földrajzi előkészítő szervek)
                  Az előkészítő szervek elnöki tisztét a főképviselő egy képviselője tölti be.

                  3)

                  3. kategória (horizontális előkészítő szervek, főleg KKBP)
                  Az előkészítő szervek elnöki tisztét a főképviselő egy képviselője tölti be, az alábbi előkészítő szervek kivételével, amelyek elnökségét a féléves elnökség látja el:

                              —

                              külkapcsolati tanácsosok munkacsoportja (RELEX);

                              —

                              terrorizmus-munkacsoport (nemzetközi vonatkozások) (COTER);

                              —

                              a terrorizmus elleni küzdelemre vonatkozó különleges intézkedések alkalmazásával foglalkozó munkacsoport (COCOP);

                              —

                              konzuli ügyekkel foglalkozó munkacsoport (COCON);

                              —

                              nemzetközi közjogi munkacsoport (COJUR); és

                              —

                              tengerjogi munkacsoport (COMAR).

                  4)

                  4. kategória (KBVP-vel kapcsolatos előkészítő szervek)
                  Az KBVP-vel kapcsolatos előkészítő szervek elnöki tisztét a főképviselő egy képviselője tölti be (2).

            A főképviselő és a féléves elnökség szorosan együttműködik a Külügyek Tanácsának előkészítő szervei közötti összhang biztosítása érdekében.
      A 3. és a 4. kategóriába tartozó előkészítő szervek elnöki tisztét a féléves elnökség legfeljebb hat hónapos átmeneti időszakra továbbra is ellátja az európai külügyi szolgálat szervezetéről és működéséről szóló tanácsi határozat elfogadását követően. A 2. kategória esetében az átmeneti időszak legfeljebb 12 hónap.
      Az elnökök kinevezésének szabályai
      Azokban az esetekben, amikor az európai tanácsi határozat vagy ezen határozat úgy rendelkezik, hogy valamely előkészítő szerv (PBB és vonatkozó munkacsoportok) elnöki tisztét a főképviselő egy képviselője töltse be, az elnök kinevezése a főképviselő feladata. E kinevezésekről alkalmasság alapján, ugyanakkor a megfelelő földrajzi egyensúly és az átláthatóság biztosításával kell dönteni. A főképviselőnek biztosítania kell, hogy az általa elnöknek kinevezni kívánt személy élvezi a tagállamok bizalmát. Ha ez a személy még nem tagja az európai külügyi szolgálatnak, legkésőbb a kinevezése időpontjában azzá kell válnia, a külügyi szolgálat felvételi eljárásaival összhangban. Az európai külügyi szolgálatról 2012-ben benyújtandó helyzetjelentésben e mechanizmus működését is értékelni kell.

                              1.

                              Előkészítő szervek a kereskedelem és a fejlesztés területén

                  a 207. cikk alapján létrehozott bizottság

                  AKCS-munkacsoport

                  fejlesztési együttműködési munkacsoport (DEVGEN)

                  EFTA-munkacsoport

                  kettős felhasználású termékekkel foglalkozó munkacsoport

                  kereskedelmi kérdésekkel foglalkozó munkacsoport

                  termék-munkacsoport

                  az általános preferenciarendszerrel foglalkozó munkacsoport

                  nemzetközi fejlesztési konferenciák (az elsivatagosodás elleni küzdelemről szóló ENSZ-egyezmény/UNCTAD) előkészítésével foglalkozó munkacsoport

                  humanitárius segítségnyújtási és élelmiszer-segélyezési munkacsoport

                  exporthitelekkel foglalkozó csoport

                              2.

                              Földrajzi előkészítő szervek

                  Mashreq/Maghreb-munkacsoport (COMAG/MaMa)

                  Kelet-Európával és Közép-Ázsiával foglalkozó munkacsoport (COEST)

                  a nyugat-balkáni régióval foglalkozó munkacsoport (COWEB)

                  Közel-Kelet/Öböl-munkacsoport (COMEM/MOG)

                  Ázsia-Óceánia munkacsoport (COASI)

                  Latin-Amerika munkacsoport (COLAT)

                  transzatlanti kapcsolatokkal foglalkozó munkacsoport (COTRA)

                  Afrika-munkacsoport (COAFR)

                              3.

                              Horizontális előkészítő szervek (főleg KKBP)

                  külkapcsolati tanácsosok munkacsoportja (RELEX)

                  Nicolaidis-csoport

                  globális leszerelési és fegyverzet-ellenőrzési munkacsoport (CODUN)

                  nonproliferációs munkacsoport (CONOP)

                  hagyományos fegyverek kivitelével foglalkozó munkacsoport (COARM)

                  emberi jogi munkacsoport (COHOM)

                  terrorizmus-munkacsoport (nemzetközi vonatkozások) (COTER) (3)

                  a terrorizmus elleni küzdelemre vonatkozó különleges intézkedések alkalmazásával foglalkozó munkacsoport (COCOP) (3)

                  az EBESZ-szel és az Európa Tanáccsal foglalkozó munkacsoport (COSCE)

                  ENSZ-munkacsoport (CONUN)

                  a közel-keleti békefolyamattal foglalkozó ad hoc munkacsoport (COMEP)

                  nemzetközi közjogi munkacsoport (COJUR, COJUR-ICC)

                  tengerjogi munkacsoport (COMAR)

                  konzuli ügyekkel foglalkozó munkacsoport (COCON)

                  a KKBP adminisztrációs és protokollügyeivel foglalkozó munkacsoport (COADM)

                              4.

                              KBVP-vel foglalkozó előkészítő szervek

                  Katonai Bizottság (EUKB)

                  Katonai Bizottság munkacsoport (EUKBMCS)

                  katonapolitikai kérdésekkel foglalkozó munkacsoport (PMG)

                  Polgári Válságkezelő Bizottság (CIVCOM)

                  európai fegyverzetpolitikai munkacsoport

         (1)  A külügyi terület munkaszervezeteinek hatásköre és felépítése – különösen a fejlesztési terület – 2009. december 1-jét követően rövid időn belül felülvizsgálatra kerül. A felülvizsgált munkacsoportok elnöki tisztével kapcsolatos szabályokat, amennyiben szükséges, az e mellékletben meghatározott általános elveknek megfelelően ki kell igazítani.

         (2)  A Katonai Bizottság (EUKB) és a Katonai Bizottság munkacsoport (EUKBMCS) elnöki tisztét továbbra is választott elnök tölti be, az e határozat hatálybalépése előtti gyakorlatnak megfelelően.

         (3)  A terrorizmus-munkacsoport (nemzetközi vonatkozások) (COTER) és a terrorizmus elleni küzdelemre vonatkozó különleges intézkedések alkalmazásával foglalkozó munkacsoport (COCOP) kérdésével a bel- és igazságügyi munkaszervezetek megvitatása során is foglalkozni fognak.

      III. MELLÉKLET

         AZ ÁLLANDÓ ELNÖKKEL RENDELKEZŐ TANÁCSI ELŐKÉSZÍTŐ SZERVEK ELNÖKEI

      Választott elnökök

                  Gazdasági és Pénzügyi Bizottság

                  Foglalkoztatási Bizottság

                  Szociális Védelmi Bizottság

                  Katonai Bizottság (1)

                  Gazdaságpolitikai Bizottság

                  Pénzügyi Szolgáltatásokkal Foglalkozó Bizottság

                  Katonai Bizottság munkacsoport (1)

                  a magatartási kódexszel foglalkozó csoport (társasági adózás)

            A Tanács Főtitkárságának elnökletével

                  Biztonsági Bizottság

                  információs munkacsoport

                  jogi információs munkacsoport

                  elektronikus kommunikációval foglalkozó munkacsoport

                  kodifikációs munkacsoport

                  jogász-nyelvészi szakértői munkacsoport

                  új épületekkel foglalkozó munkacsoport

         (1)  Lásd a II. mellékletet.


title: 2009/875/EK: A Bizottság határozata ( 2009. november 30. ) a 689/2008/EK európai parlamenti és tanácsi rendelet alapján egyes vegyi anyagokra vonatkozó közösségi behozatali határozatok elfogadásáról

text:
               2.12.2009

               HU

               Az Európai Unió Hivatalos Lapja

               L 315/25

      A BIZOTTSÁG HATÁROZATA

   (2009. november 30.)
   a 689/2008/EK európai parlamenti és tanácsi rendelet alapján egyes vegyi anyagokra vonatkozó közösségi behozatali határozatok elfogadásáról
   (2009/875/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a veszélyes vegyi anyagok kiviteléről és behozataláról szóló, 2008. június 17-i 689/2008/EK európai parlamenti és tanácsi rendeletre (1) és különösen annak 12. cikke (1) bekezdésének második albekezdésére,
   a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendelet (2) 133. cikkével létrehozott bizottsággal folytatott konzultációt követően,
   mivel:

               (1)

               A 689/2008/EK rendelet értelmében a Közösség nevében a Bizottságnak kell határoznia arról, hogy engedélyezi-e az előzetes tájékoztatáson alapuló jóváhagyási (PIC) eljáráshoz kötött vegyi anyagok behozatalát a Közösségbe.

               (2)

               A Közösség részéről a 2006/730/EK tanácsi határozattal (3) jóváhagyott, a nemzetközi kereskedelemben forgalmazott egyes veszélyes vegyi anyagok és növényvédő szerek előzetes tájékoztatáson alapuló jóváhagyási eljárásáról szóló rotterdami egyezmény (a továbbiakban: rotterdami egyezmény) által létrehozott PIC eljárás igazgatását szolgáló titkársági feladatok ellátására az ENSZ Környezetvédelmi Programját (UNEP) és az Élelmezési és Mezőgazdasági Szervezetet (FAO) jelölték ki.

               (3)

               A Bizottságnak – közös kijelölt hatóságként eljárva – a PIC eljárás hatálya alá tartozó vegyi anyagok behozataláról szóló határozatokat a Közösség és a tagállamok nevében továbbítania kell a rotterdami egyezmény titkárságára.

               (4)

               A részes felek konferenciájának negyedik ülésén hozott RC.4/5 határozattal a tributil-ón-vegyületek csoportja peszticidként a PIC-eljárás hatálya alá került, s erről a Bizottság határozati útmutató dokumentum formájában tájékoztatást kapott a rotterdami egyezmény titkárságától. A tributil-ón-vegyületek az 1907/2006/EK rendelet hatálya alá tartozó olyan szerves ónvegyületek, amelyek biocid termékekben való felhasználása önmagukban vagy készítmények összetevőjeként szigorúan korlátozva van.

               (5)

               A bisz(tributil-ón)-oxid hatóanyag a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelv (4) hatálya alá tartozik. A bisz(tributil-ón)-oxid a tributil-ón-vegyületek csoportjába tartozik, és faanyagvédő szerként alkalmazták mindaddig, amíg a biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett tízéves munkaprogram második szakaszáról szóló 2032/2003/EK rendelet módosításáról szóló, 2005. június 13-i 1048/2005/EK bizottsági rendelet (5) ezt a felhasználást is be nem tiltotta.

               (6)

               Ennek megfelelően a tributil-ón-vegyületekkel kapcsolatban végső behozatali határozatot szükséges hozni,

         A KÖVETKEZŐKÉPPEN HATÁROZOTT:
   1. cikk
   A Bizottság a tributil-ón-vegyületek behozataláról szóló végső határozatot az I. mellékletben lévő behozatali válasz-formanyomtatványban megállapítottak szerint elfogadja.

      Kelt Brüsszelben, 2009. november 30-án.

            a Bizottság részéről

         Stavros DIMAS

            a Bizottság tagja

      (1)  HL L 204., 2008.7.31., 1. o.

      (2)  HL L 396., 2006.12.30., 1. o.

      (3)  HL L 299., 2006.10.28., 23. o.

      (4)  HL L 123., 1998.4.24., 1. o.

      (5)  HL L 178., 2005.7.9., 1. o.

      MELLÉKLET

         BEHOZATALI VÁLASZ-FORMANYOMTATVÁNY


title: 2013/181/EU: A Tanács határozata ( 2013. április 22. ) a Közszolgálati Törvényszék három helyettes bírája listájának összeállításáról

text:
                  2013.4.23.

                  HU

                  Az Európai Unió Hivatalos Lapja

                  L 111/49

         A TANÁCS HATÁROZATA
         (2013. április 22.)
         a Közszolgálati Törvényszék három helyettes bírája listájának összeállításáról
         (2013/181/EU)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 257. cikkére,
         tekintettel az Európai Atomenergia-közösséget létrehozó szerződésre és különösen annak 106a. cikke (1) bekezdésére,
         tekintettel az Európai Unió Bíróságának alapokmányáról szóló jegyzőkönyvre és különösen annak 62c. cikkének második bekezdésére,
         tekintettel az Európai Unió Közszolgálati Törvényszékének helyettesítő bíráiról szóló, 2012. október 25-i 979/2012/ EU, Euratom európai parlamenti és tanácsi rendeletre (1) és különösen annak 1. cikkére,
         tekintettel a Bíróság elnökének 2012. december 10-i ajánlására,
         mivel:

                     (1)

                     Az Európai Unió Bíróságának alapokmányáról szóló jegyzőkönyv úgy rendelkezik, hogy a különös hatáskörű törvényszékek bírói karát helyettesítő bírákkal lehet kiegészíteni azon bírák pótlása érdekében, akik nem szenvednek ugyan 100 %-osnak minősített munkaképtelenségben, de hosszú ideig akadályozva vannak abban, hogy részt vegyenek az ügyek elbírálásában.

                     (2)

                     Az Európai Unió Közszolgálati Törvényszékének helyettesítő bíráiról szóló, 2012. október 25-i 979/2012/ EU, Euratom európai parlamenti és tanácsi rendelet úgy rendelkezik, hogy a Tanács a Bíróság elnökének javaslatára, egyhangú döntéssel helyettesítő bírává kinevezett három személyt tartalmazó listát állít össze. Ezeket a bírákat az Európai Unió Bíróságának azon korábbi tagjai közül kell kiválasztani, akik a Közszolgálati Törvényszék rendelkezésére tudnak állni. A helyettesítő bírákat négyéves időtartamra nevezik ki, és a helyettesítő bírák újra kinevezhetők. Az említett lista meghatározza emellett azt a sorrendet is, amely szerint a helyettesítő bírákat fel kell kérni feladataik ellátására.

                     (3)

                     Helyénvaló összeállítani a Közszolgálati Törvényszék három helyettes bírájának listáját,

               ELFOGADTA EZT A HATÁROZATOT:

            1. cikk
            A Tanács az alábbiakban összeállítja a Közszolgálati Törvényszék három helyettes bírájának listáját. A listán a következő személyek szerepelnek:

                        —

                        Haris TAGARAS, a Közszolgálati Törvényszék korábbi bírája;

                        —

                        Arjen W. H. MEIJ, a Törvényszék korábbi bírája;

                        —

                        Verica TRSTENJAK, a Bíróság korábbi főtanácsnoka és a Törvényszék korábbi bírája.

                  Ez a lista abban a sorrendben készült, amely szerint a helyettesítő bírákat adott esetben felkérik feladataik ellátására.

            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.

            Kelt Luxembourgban, 2013. április 22-én.

                  a Tanács részéről

                  az elnök

               E. GILMORE

            (1)  HL L 303., 2012.10.31., 83. o.


title: A tagállamok kormányképviselőinek határozata ( 2009. november 30. ) az Európai Közösségek Bírósága egy főtanácsnokának kinevezéséről

text:
               20.1.2010

               HU

               Az Európai Unió Hivatalos Lapja

               L 14/12

         A TAGÁLLAMOK KORMÁNYKÉPVISELŐINEK HATÁROZATA
   (2009. november 30.)
   az Európai Közösségek Bírósága egy főtanácsnokának kinevezéséről
   (2010/33/EK, Euratom)
   AZ EURÓPAI KÖZÖSSÉGEK TAGÁLLAMAINAK KORMÁNYKÉPVISELŐI,
   tekintettel az Európai Közösséget létrehozó szerződésre és különösen annak 223. cikkére,
   tekintettel az Európai Atomenergia-közösséget létrehozó szerződésre és különösen annak 139. cikkére,
   mivel a Bíróság alapokmányáról szóló jegyzőkönyv 7. és 8. cikke alapján, és Dámaso Ruiz-Jarabo Colomer elhalálozását követően az Európai Közösségek Bíróságához ki kell nevezni egy főtanácsnokot Dámaso Ruiz-Jarabo Colomer hivatali idejének fennmaradó részére, azaz 2015. október 6-ig,
   A KÖVETKEZŐKÉPPEN HATÁROZNAK:
   1. cikk
   Az Európai Közösségek Bíróságának főtanácsnokává a 2009. november 30-tól2015. október 6-ig tartó időszakra Pedro Cruz Villalónt nevezik ki.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. november 30-án.

            az elnök

         B. ASK